《园树有巢鹊戏以咏之》
隋代·魏澹

畏玉心常骇，填河力已穷。夜飞还绕树，朝鸣且向风。

知来宁自伐，识岁不论功。早晚时应至，轻举一排空。

作者简介：隋钜鹿曲阳人，字彦深。博览经史，好学，善属文。初仕北齐为中书舍人，与修国史。入北周为纳言中士。隋文帝受禅，除太子舍人，迁著作郎。令注《庾信集》，撰《笑苑》等。后以魏收所撰《魏书》褒贬失实，平绘《中兴书》事不伦序，乃诏澹别成《魏史》，时称其善。有文集二十卷。